

คำสั่งโรงพยาบาลศรีสัชนาลัย

ที่ / 2565

เรื่อง ให้เจ้าหน้าที่ปฏิบัติหน้าที่ราชการนอกเวลาราชการและในวันหยุดราชการ

------------------------------------

ด้วยกลุ่มงานบริการด้านปฐมภูมิและองค์รวม มีความพร้อมที่สามารถในการปฏิบัติงานด้านการสร้างเสริมสุขภาพ รวมทั้งกิจกรรมรณรงค์เพื่อส่งเสริมสุขภาพ และป้องกันควบคุมโรคในประชาชนในทุกกลุ่มวัย ให้แก่ประชาชนที่มารับบริการด้านรักษาพยาบาล บันทึกข้อมูลในโปรแกรมต่างๆ กิจกรรมเชิงรุกที่เป็นนโยบายสำคัญเร่งด่วนในการสร้างเสริมสุขภาพ และควบคุมป้องกันโรค การรณรงค์แก้ปัญหา ด้านสุขภาพที่สำคัญในแต่ละพื้นที่ ทั้งนอกเวลาราชการ และในวันหยุดราชการ เพื่อให้เกิดการบริการเชิงรุก ถึงประชาชนมากยิ่งขึ้น ดังนั้นจึงขอให้ข้าราชการ , พนักงานกระทรวงสาธารณสุข อยู่เวรปฏิบัติราชการ นอกเวลาราชการ และในวันหยุดราชการ ทั้งนี้ให้ได้รับเงินค่าตอบแทนการปฏิบัติงานๆ ตามข้อบังคับกระทรวงสาธารณสุขว่าด้วยการจ่ายเงินค่าตอบแทนเจ้าหน้าที่ ที่ปฏิบัติงานให้กับหน่วยบริการในสังกัดกระทรวงสาธารณสุข (ฉบับที่ 5) พ.ศ.2552 และตามระเบียบกระทรวงการคลังว่าด้วยการเบิกจ่ายเงินค่าตอบแทนการปฏิบัติงานนอกเวลาราชการ พ.ศ. 2550 ตามตารางเวรที่แนบมาประจำเดือน ตุลาคม 2565

โดยให้ผู้ได้รับคำสั่งๆ ปฏิบัติหน้าที่อย่างเคร่งครัด มิให้เกิดความเสียหายแก่ทางราชการ และประชาชนผู้รับบริการได้ หากผู้ใดลาป่วย ลากิจ ลาพักผ่อน หรือปฏิบัติหน้าที่ไม่ได้ให้รายงานผู้บังคับบัญชาโดยด่วน เพื่อปฏิบัติตามระเบียบชองราชการต่อไป

ทั้งนี้ ตั้งแต่วันที่ 1 ตุลาคม พ.ศ. 2565

สั่ง ณ วันที่ เดือน ตุลาคม พ.ศ. 2565

(นายศักดิ์สิทธิ์ บ่อแก้ว)

นายแพทย์เชี่ยวชาญ รักษาการในตำแหน่ง

ผู้อำนวยการโรงพยาบาลศรีสัชนาลัย